Janet Mbugua

Janet Mbūgua (Mombasa, Kenya, Afrika,1984ko urtarrilaren 11) Kenyako pertsonaia mediatiko, telebistako albistegietako aurkezlea eta aktorea da.Albistegietako aurkezle gisa, bere karrerako lehen urtean KTNn aritua izateagatik ezaguna da. Citizen TV-n  lan egin zuen hainbat urtez, komunikabideen industrian erretiroa iragarri aurretik. Lehen mailako aurkezlea izan zen Citizen Prime Time News-en, Hussein Mahomaren ondoan. Kenyako Gurutze Gorriaren Elkarte Humanitarioan parte hartu du. Janet-i zinema eta arteak interesatzen zaizkio. Aktore gisa Rush telesaileko protagonista izan zen.

 Haurtzaroa eta hezkuntza 
Janet 1984ko urtarrilaren 11n jaio zen, eta Mombasan (Kenya) hazi zen. Anaia bikia du Timothy Mbūgua.

Janet, Brookhouse High Schoolera joan zen eta handik aurrera Estatu Batuetako Nazioarteko Unibertsitatean (USIU) sartu zen.

Noizbait lan egin ondoren, Malaysiako Limkokwing University of Creative Technology-n sartu zen masa-komunikazioko graduarentzat.

Global Business Management-eko [Enpresa Kudeaketa Globaleko Ikasketak]  MBA egin zuen Nairobiko (Kenya) Swiss Management Academy-n.

 Ibilbidea 
2004an, 19 urte zituela, Mbūgua bere ibilbidea hasi zuen 98.4 Capital FM katean. 2009an, albistegietako aurkezle, erreportari eta Pan-African Current Affairs Show, Africa 360, [Afrikako gaur egungo berriaren saioa] ekoiztetxe gisa kontratatu zuen e.tv, Johannesburg-en (Hegoafrika).  Citizen TV-k Monday Special [Asteleheneko saio berezia] eta The Big Question [Galdera nagusia] telesailak ematen zituen albistegietako aurkezlea izan zen.

2014an sitcom bateko protagonista izan zen, Rush. Pendo Adama bezala, Rush aldizkariaren jabea eta erredaktore burua,  aktore nagusia izan zen.

2017ko uztailean, The Hive-rentzat kontsultatzen hasi zen, Kenyan eta Afrikako beste herrialde batzuetan Genero Berdintasuneko mezularitza anplifikatu nahi zuen AEBetan oinarritutako erakundea. 2019an, Here And Now [Hemen eta orain] izeneko telebista-programa bat ondu eta aurkeztu zuen NTVn, gazteei eragiten dieten gai sozioekonomikoei eta politikoei buruzkoa.

 Obra humanitarioak 
Media Avenue Limited-en sortzailea eta zuzendaria da, non pertsonei hainbat zerbitzu ematen zaizkien, hala nola, jendaurrean hitz egitea, moderatzea eta Emceeing [Aurkezle izatea] . Emakume gazteen ahalduntzea ere indartu du Kenyako lehen dama Margaret Kenyatta-k bere egiten duen Inua Dada kanpainarekin. 2021eko urriaren 8an, Nairobiko Korogocho auzoan The Inua Dada Centre jarri zuen martxan. Zentroa ugalketa-osasunari eta -eskubideei buruzko informazioa eta sentsibilizazioa eskuratzeko aukera ematen duen gunea da.

Bere hitzetan: "Pertsona orok zuzentasunean sinesten duen bezala, eta bere eskubideak eta besteenak defendatzeko deia egiten duen bezala, sinesten dut denok egon behar genukeela historiaren alde egokian, justizia sozialaren eta garapenaren alde borrokatzeko. Familiaren balioetan sinesteak, batez ere nire seme-alabenganako maitasunak, egunero inspiratzen nau gure etorkizuneko belaunaldientzat gizarte irisgarriagoa eta bidezkoagoa sortzeko parte izan nahi izatera."

 Bizitza pertsonala 
Janet Mbūgua, Edward Ndichū aktorearekin ezkonduta dago. Elkarrekin bi seme dituzte, Ethan Hūrū Ndichū 2015eko urrian jaioa eta Mali Ndichū. 2019an kaleratu zuen Janetek bere lehen liburua, ‘My First Time’, [Nire lehen aldiz] emakume, neska eta gizonen istorio laburren bilduma, hilekoarekin izan zuten lehen elkarrekintzari buruzkoa.

2020an Janet eta bere senarra banandu egin ziren eta 2022an Janet-ek dibortzioa eskatu zuen, desleialtasuna, tratu txar fisikoa eta gurasoen eginbeharren utzikeria, banandu ondoren, pairatzeagatik.

 Filmografia 

 Rush  Pendo Adama

 Obrak 

 ‘My First Time’, [Nire lehen aldiz]  (2019)

 Kanpo esteka 

 JANET MBUGUA SHARES JOURNEY SINCE LEAVING TV AND WRITING HER FIRST BOOK; MY FIRST TIME [Bere bizitza bidaia edesten du, nola TB itxi zuen eta bere liburua idatzi zuen] Hustle Yangu Show  Youtubeko saio bateko elkarrizketa (ingelesez) 2024

 Erreferentziak 

 Kanpo estekak 

Kategoria:Kenyarrak
Kategoria:Emakume kazetariak
Kategoria:Kenyako feministak
Kategoria:Gizabanako biziak
Kategoria:Telebista aurkezleak
Kategoria:Telebista aktoreak